Brüsszelben is kiáll a reklámadóért a kormány - ha kell
Az RTL-csoport hivatalos panaszt nyújtott be az Európai Bizottságnál a reklámadó miatt.
A magyar kormány, ha szükséges, a brüsszeli intézmények elõtt is ki fog állni a reklámadóért, mert "a reklámadó ügye közteher-viselési kérdés" - így reagált Kurucz Éva kormányszóvivõ arra, hogy - mint arról a Népszabadság csütörtökön beszámolt - az RTL-csoport hivatalos panaszt nyújtott be az Európai Bizottságnál a reklámadó miatt.
A kormányszóvivõ az MTI-nek küldött reagálásában hangsúlyozta: a kabinet meg fogja védeni a reklámadót, ahogyan megvédte a bankadót és a rezsicsökkentést is.
Nem ez az elsõ eset, amikor bizonyos gazdasági szereplõk nyomást akarnak gyakorolni a kormányra, így volt ez a bankadó bevezetésekor, a rezsicsökkenéskor, és most így van a reklámadó bevezetésekor is - fogalmazott.
Kurucz Éva kijelentette: a kormány kitart amellett, hogy minden gazdasági szereplõnek arányosan ki kell vennie a részét a közteherviselésbõl. A reklámadó is egy olyan adónem, amely a reklámbevétellel arányosan növekszik - jegyezte meg a szóvivõ.
Hozzátette, az RTL Klub csupán egyike a reklámadó hatálya alá esõ több száz vállalkozásnak.
kormány RTL Klub